《喜浚复涤砚泉》
宋代·安如山

束发山间访废泉，茫然衰草与寒烟。今朝试向源头问，古脉原寒地底穿。

未必中泠真冠绝，合将窦乳共流传。砚池幸启千年閟，谁继钟王笔如椽。

作者简介：安如山，字汝止，广汉（今属四川）人。善击剑，左右射，读经史百氏之书。理宗端平元年（1234）安抚曹友闻辟为掌书记，不起。后友闻战死三泉，独往收其骨，葬于其先人之侧。乃东下，老于会稽。事见《谷音》卷上。